Exqrch/javanese-Komodo-pixelgpt huggingface dataset:
Karna pancèn putrané Bathara Surya lan Dèwi Kunthi, mula Karna iku kalebu drajating Wasu, ya iku manungsa setengah déwa
Mula ora mokal yèn Karna kasinungan kadigdayan kang linuwih
Prigel ulah warastra (jemparing) prasasat timbang karo keprigelané Arjuna
Kejaba panah Kuntawijayadanu (Kunta Druwasa), pusakané Karna wujud keris aran Kiai Kaladete (yèn ing padhalangan gagrak Sala sinebut Kiai Jalak)
Aji-ajiné Karna ya iku aji Kalalupa (bisa ngetokaké buta akèh banget), lan Naracabala (bisa ngetokaké gegaman manéka warna)
Tembung "Karna" iku dhéwé sajatiné duwé teges "kuping", amarga lairé saka kuping
Critané mangkéné: nalika Dèwi Kunthi isih kenya naté meguru marang resi Druwasa kang sekti
Karo sang resi Druwasa, Dèwi Kunthi diparingi mantra panggendhaming déwa aran Adityahredaya iya Punta Wekasing Rasa Tunggal Sabda Tanpa Lawanan, kang dayané yèn diwateg bakal nekakaké déwa sing lagi sela
Welingé sang resi, Dèwi Kunthi ora éntuk ngrapal mantra iku sembarangan, yèn perlu temenan waé
Amarga péngén ngerti kasiaté mantra iku dina Dèwi Kunthi ngrapal mantra saka sang resi
Kabeneran Déwa sing lagi sela ya iku Bhatara Surya kang nguwasani srengéngé
Kocap kacarita Bhatara Surya seneng karo Kunthi
Nalika ngerti yèn Dèwi Kunthi anggarbini banjur Bhatara Surya mbudidaya supaya jabang bayi bisa lair tanpa liwat guwa garba
Kanthi kasektenané Bhatara Surya, si jabang bayi bisa dilairké saka kuping utawa amarga
Mula banjur diparingi asma Karna
Bayi Karna nuli diwadhahi kendhaga, banjur dikelekaké ing bengawan Gangga
Ing tembé bayi Karna ditemu déning kusir Adhirata
Nanging miturut carita padhalangan jabang bayi Karna dadi puta angkaté Prabu Radeya ratu ing Pethapralaya.
Sawisé diwasa Karna bisa jumeneng ratu ing Awangga, amarga bisa ngalahaké Prabu Karnamandra (Kala Karna), ratu ing nagara iki
Patihé Karna asmané Patih Adimanggala (Surahadimanggala)
Ing perang Bharatayudha, Karna mbélani Kurawa
Satriya iki ngerti yèn sajatiné Kurawa kang salah
Nanging dhèwèké ngugemi jejer ing satriya kudu mbela sapa wong sing mbiyèn mbela dhèwèké
Ing perang iku, Karna bisa maténi Gathotkaca nganggo pusaka Kuntawijayandanu
Karna madeg senapati kurawa sawise Bisma gugur
Dene Arjuna senapati Pandhawa kang ngadhepi
Arjuna kang uga ngerti menawa Karna kuwi sedulur ibu seje bapa rumangsa pakewuh kudu mungsuh sedulur tuwa
Nanging Kresna banjur ngelingake darmaning satriya kang kudu mbelani kang becik senajan kudu mungsuh sedulur
Adipati Karna kang nunggu Arjuna ing Tegal Kurusetra dumadakan katekan naga aran Radèn Ardhawalika saka nagara Guwabarong
Dene tekane kono arep mbiyantu Adipati Karna amarha Radèn Ardhawalika arep males ukum marang Arjuna kang wis mateni ramane aran prabu Jathagimbal lan rakane Prabu Kalasrenggi
Nanging Prabu Karna ora nglilani lan dhawuh Radèn Ardhawalika supaya ngadhepi Arjuna
Wusana Ardhawalika mati kataman jemparing Arjuna
Perang banjur diterusake ing saduwure kreta
Salya nalika iku dadi kusiré Karna, kang sajatiné mantuné dhéwé
Déné Arjuna dikusiri déning Kresna
Kekarone pada adu katyasan ulah jemparing
Suwe anggon kekarone ngadu panah, wusana Arjuna nglepasi panah Pasopati lan titis ing janggane Adipati Karna
Sadurunge tumeka pati, Adipati Karna nimbali Arjuna sarta amelas asih
Arjuna banjur sedya nyaketi nanging dicegah Prabu Kresna amarga mangerti yen Adipati Karna wis ngunus pusaka Kyai Kaladite (ing pewayangan gagrag Sala aran Kyai Jalak) lan bakal ngajak sampyuh
Mula Kresna banjur dhawuh Arjuna ngetokake pusaka Kyai Kalanadhah
Pusaka kekaro banjur muksa makayangan, mustaka Adipati Karna gumlundhung lan gugur ing paprangan
Ing negara Ngawangga, Dewi Surtikanthi kang nampa kabar gugure garwane banjur bela pati kanthi suduk sarira
Dene ing Ngastina, Prabu Suyudana ndhawuhake supaya Pandhita Durna kang madeg dadi senapati Kurawa
Lakon iki kondhang kanthi irah-irahan "Karna Tandhing" amarga Arjuna uga macak kaya Karna
Dasanamané: Basukarna, Basusena, Bismanthaka, iya Suryatmaja utawa Suryaputra kang mengku teges putrané Bathara Surya.
Wengi Wengi ya iku kahanan ing wektu salah sijiné tlatah kang angadepi kaanan peteng amarga ora kena cahya srengéngé, mula njalari kaanan peteng.Wektu lumaku planit bumi karan ngalami wengi, uga sawijiné tlatah liyané ngalami wektu rina "(awan)"
Wayah wengi bisa disimpulake minangka wektu ing antarané surup, amblesé srengéngé ing ufuk (horizon) sisih kulon nganti metuné sréngéngé ing ufuk sisih wétan ing wayah dina sabanjuré
Karana rotasi bumi kang muter saka arah Kulon tumuju wétan, rina lan wéngi dina tumuju arubah amarga gegantian lan ngasilaké siji dina kang kapengkar déning 24 jam Dasanama
Tembung "wengi" duwé dasanama:
Masjid Jami Pringapus Masjid Jami' Pringapus ya iku slah sawijiné masjid kang dumunung ana ing Pringapus, Kabupatèn Semarang.Dumunung ana ing komplek masjid iki uga ana pasaréan panjenengané pajuang Islam saka Kacamatan Pringapus ing kompleks pasarean umum Gunung Munggut, Pringapus
sajeroning sasi pasa Ramelan, éwon umat kang nindakaké ziarah kubur ana ing pasarean mau
Masjid Miftahul Jannah Masjid Miftahul Jannah Takerharjo ya iku salah sawijiné masjid kang dumunung ana ing désa Takerharja, Kacamatan Salakuro, Kabupatèn Lamongan, Jawa Wétan
Masjid kang madeg diyasa déning warga Nahdlatul Ulama désa Takerharjo
Kubah masjid ikang ngemutake déning kubah Masjid Agung Surabaya.
Masjid Tiban Turen Malang Masjid Tiban Turen Malang utawa misuwur kanthi sesebutan Masjid Tiban ya iku salah sawijining Masjid kang dumunung ana ing dalan KH Wahid Hasyim Gg
Anggur No 10 RT 07/RW 06 Désa Sananrejo, Turen, Malang Jawa Wétan.
Masjid Agung Manonjaya Masjid Agung Manonjaya iku masjid tuwa dhéwé ing Kabupatèn Tasikmalaya sing diadegaké ing taun 1837
Masjid iku umuré punjul 170 taun
Masjid kebanggaan warga Tasikmalaya, Jawa Kulon, iki dunungé ana ing Dhusun Kaum Tengah, Désa Manonjaya, Manonjaya, Tasikmalaya
Saliyané saka umuré masjide kang wis tuwa, masjid iki duwé ciri kas saka arisekture
Pamaréntah Républik Indonésia ngukuhaké Masjid Manonjaya kang ambané kira-kira 1.250 m² dadi kawasan cagar budaya (purbakala) kang wajib dilindungi lan dilestarikake
Ketetapan pamaréntah iku digawé déning Badan Arkéologi RI kang ngrujuk UU Kepurbakalaan ing tanggal 1 September 1975 bebarengan karo Masjid Agung Sumedang
Dudutan iku dikuwatake karo Dudutan Présidhèn (Keppres) Nomor 5 Taun 1992 yaiku Masjid Agung Manonjaya minangka wangunan cagar budaya kang kudu dilestarikake
Kira-kira 51 saka (cagak) saka 62 saka masjid diametere 50-80 sentimeter (cm) dunungé ana ing tritise masjid
Pas ning ngarep tritis, bisa katon kaendahan kan kakokohan menara loro kang biyene dianggo muazin kanggo adan nganti swarane keprungu tekan pelosok kutha
Menara loro iku mapan ing ngarep lawang gerbang utama kang ngadhep langsung menyang alun-alun Manonjaya
Saka wujud arsitekture, Masjid Agung Manonjayaiku nuansane neoclassic, kaya déné kekhasan wangunan ing Éropah
Masjid iki uga duwé "sentuhan" art deco kang dadi ciri kas artisektur wangunan ing Walanda
Kanthi umum, arsitèktur Masjid Agung Manonjayaiku nggabungake désain Éropah karo aristektur tradhisional Sunda lan Jawa
Nuansa tradhisional iku katon banget ing saben unsur wangunane, kaya déné ruwang salat kanggo sing wadon, serambi (pendhapa) ing sisih wétan, lan mustaka (memolo) kang jaréné peninggalane Syekh Abdul Muhyi, ulama saka Pamijahan, Bogor
Unsur wangunan kang kas nglambangake percampuran unsur tradhisional karo Éropah klasik yaiku payon tumpuk telu, serambi (pendhapa), lan struktur saka guru kang dumunung ing tengah-tengah ruwang salat
Kekhasan liyané saka masjid iki yaiku anané saka guru kang cacahé 10
Konstruksi saka guru katon béda karo konstruksi kang biyasa ana ing masjid-masjid jaman biyèn lan masjid-masjid jaman saiki
Yèn Masjid Agung Demak nganggo saka guru kang kagawé saka kayu, yèn saka guru Masjid Manonjaya nganggo material pasangan watu bata
"Saka guru awujud segi wolu kanthi diameter diameter 80 cm," celathune Didi Iskandar, ketua Dewan Kemakmuran Masjid (DKM) Manonjaya
Masjid iki duwé mustaka (memolo) ing payon masjid sing paling dhuwur dhéwé
Memolo iki nuduhaké gedhene prabawa kabudayan Jawa ing tlatah Sunda
Miturur Didi, konsèp memolo iku adhaptasi saka wangunan saktal kang ana ing tlatah Jawa Tengah lan Jawa Wétan ing jaman Hindhu
Kaya lumrahé masjid-masjid kang digawé ing jaman biyèn, Masjid Agung Manonjaya nganggo bahan kaya déné kayu jati, kapur, lan lempung
Telu material iku dianggo minangka bahan struktur rangka lan campuran témbok masjid
Wangunan masjid didominasi warna putih kanthi payon warna ijo
Saliyané ornamen campuran tradhisional utawa manca, masjid iki disangga puluhan saka kanthi ukurane kang gedhé
Masjid iki ambané 6.159 m², kapérang dadi pirang-pirang pérangan yaiku wangunan utama masjid ambané kira-kira 637,5 m² lan wangunan tambahan 289,5 m²
Masjid iku ngadeg jejeg kanthi 62 saka
Saka iku nyangga wangunan utama cacahé ana 30 saka lan 32 saka kanggo penyangga wangunan tambahan
Konon, akèh misteri kang kadadéan ing cungkup iku.
Miturut sesepuh masjid lan warga ing kana, biyene cungkup masjid (pérangan tutup pucuk masjid) ora bisa difoto
Saben arep difoto mesthi gambare ora katon
Saliyané iku, masarakat percaya yèn cungkup iku kramat
Malahan tai dikabaraké, biyèn cungkup iku tau dipindhakahe menyang Tasikmalaya nanging sesuke wis bali manèh menyang panggonan kang pisanan mau
Masjid Manonjaya ana amarga kutha Manonjaya tau dadi kutha krajané Tasikmalaya
Luwih saka satus taun kapungkur, Kec
Manonjaya tau dadi kutha krajané Kabupatèn Tasikmalaya
Nanging nalika iku jenenge isih Kab
Masjid Agung Manonjaya diadegaké kira-kira taun 1834 nalika Bupati Sukapura isih dijabat Wiradadaha VIII
Nggawéne masjid iku ditindakake bebarengan karo pamindhahan kutha krajan kabupatèn, saka Pasirpanjang (saiki Sukaraja) menyang Manonjaya (nalika iku jenenge isih Harjawinangun).
Masjid Raya Bandung Masjid Raya Bandung Provinsi Jawa Kulon, kang biyèmé dikenal kanthi jeneng Masjid Agung Bandung yaiku masjid kang mapan ana ing Kutha Bandhung, Jawa Kulon
Status masjid iki wujud masjid provinsi tumrap Jawa Kulon
Masjid iki pisanan dibangun taun 1810, lan wiwit madeg, Masjid Agung wis ngalami perombakan kaping wolu ing abad kaping 19, banjur kaping lima ing abad kaping 20 nganti wusanané direnovasi manèh ing taun 2001 nganti diresmèkaké minangka Masjid Raya Bandung tanggal 4 Juni 2003 déning Gubernur Jawa Kulon rikala semana, H.R
Masjid anyar iki, kang duwé corak Arab, nggantèkaké Masjid Agung kang lawas, kang mawa corak kas Sundha.
Masjid Saka Tunggal Masjid Saka Tunggal iku masjid kang mapan ing désa Cikakak kecamatan Wangon, Kabupatèn Banyumas, Provinsi Jawa Tengah
Masjid iki dibangun ing taun 1288 kaya kang katulis ing "Saka Guru" masjid iki
Nanging, taun panggawéné kang luwih cetha tinulis ing kitab-kitab kang ditinggalaké pendhiri masjid iki, yaiku Kyai Mustolih
Nanging kitab-kitab mau wis ilang mataun-taun kapungkur
Saben tanggal 27 Rajab ing masjid iki dianakaké ganti Jaro lan ngresiki makam Kyai Mustolih
Masjid kang leté ± 30 km saka kutha Purwokerto iki, karan "Saka Tunggal" amarga saka kang nyangga yasan masjid iki biyèné mung siji (tunggal).
Masjid Sholihin Masjid Sholihin iku sawijining masjid sing mapan ing Kutha Surakarta
Masjid iki diadegaké ing taun 1954 lan dumunung ing pojok dalan Gajah Mada lan dalan Raden Mas Said
Ing sajeroning masjid iki ana sawijining prasasti sing tinulis sajeroning aksara Hanacaraka lan basa Jawa sarta prasasti sing dijarwakaké sajeroning basa Indonésia ngenani pewakafan lemah kanggo masjid iki ing taun 1954.
Ésuk Ésuk iku pérangan wektu wiwitan ing sawijining dina
Sajeroning kabudayan Indonésia, "ésuk" wujud wektu wiwit saka tengah wengi nganti watara tabuh 10.00
Wektu ésuk miwiti wektu sajeroning sadina, sadurungé wektu awan, soré lan wengi
Ing kabudayan Éropah lan Amérikah Sarékat, makna ésuk nisa diwiwiti saka subuh nganti awan
Nanging bisa uga wiwit saka tengah wengi nganti awan
Sajeroning kabudayan sing migunakaké siklus wektu 12 jam, périodhe tengah wengi nganti awan iki sinebut "ante meridiem", "A.M.", "a.m.", utawa "am"
Sajeroning kabudayan Jawa, wektu ésuk iki dipérang manèh dadi: Tumindak sing apik ing wayah ésuk
Wayah ésuk nalika tangi turu awak kerep krasa lungkrah, saéngga apiké supaya badan tetep séhat lan siyap makarya ana sawatara kabiyasaan utawa tumindak sing apik sing perlu diayahi saben ésuk, ya iku: 1
Tangi turut nalika awak isih krsa lungkrah aja langsung tumindak sing abot, nanging apiké nindakaké senam peregangan otot-otot luwih dhisik
Peregangan pérangan awak kaya driji, otot sikil, geger, gulu lan pérangan awak liyané
Tumrap sing nganut agama Islam peregangan iki uga bisa diayahi sinambi nglakoni ngibadah salat subuh
Ngombé banyu putih sadurungé sarapan
Sarapan sing sugih kandhutan protèin
Ngombé kopi secamgkir kanggo ngundhakaké konsèntrasi.
Masjid Agung Al-Karomah Masjid Agung Al Karomah yaiku masjid agung kang dumunung ing Kota Martapura, Kabupatèn Banjar, Kalimantan Kidul lan minangka masjid gedhé dhéwé ing Kalimantan Kidul
Masjid iki uga minangka markah lemah saka Kutha Martapura amarga gampang diakses saka sakubenging kutha ing Kalimantan Kidul amarga dumunung ing Jl
Ahmad Yani kang minangka dalan utama (dalan nasional) antar kutha, mligi saka Kaltim (arah lor) nganti Kutha Banjarmasin
Minangka pusat Karajan Banjar, Martapura kacathet dadi seksi 12 sultan kang maréntah
Nalika iku Masjid duwé fungsi minangka panggonan ngibadah, dakwah Islamiyah, integrasi umat Islam lan markas utawa bètèng pertahanan para pejuang nalika nentang Walanda
Akibat kabesmèné Kampung Pasayangan lan Masjid Martapura, tuwuh kekarepan yasa Masjid kang luwih gedhé
Taun 1280 Hijriyah utawa 1863 Masehi, pambangunan masjid diwiwiti.
Fatimah az-Zahra Fatimah utawa Fatimah Az-Zahra (606/614 - 632) () iku putriné Muhammad karo Khadijah
Fatimah tansah ndèrèkaké Muhammad nyebaraké agama Islam
Nalika pindhah ing Madinah, Fatimah dadi garwané Ali bin Abi Tholib.
Surat Al Mujaadilah 0 1547932 2023-06-24T08:31:37Z Meursault2004 sithik 1634003 wikitext text/x-wiki Surat Al-Mujaadilah (Basa Arab: , "Wong wadon kang nggugat") yaiku surat ka-58 ing Al-Qur'an
Surat iki kagolong surat Madaniyah lan ing jeroné ana 22 ayat
Dijenengi Al-Mujaadilah kang tegesé wanita nggugat, ing kono wanita kang jenengé Khaulah binti Tsa'labah amarga sipat lan kelakuan bojone kang wis "menzhihar" awake
Khaulah binti Tsa'labah madul marang Rasulullah lan nuntut supaya Rasul mènèhi putusan kang adil
Surat Al Hasyr Surah Al-Hasyr (Arab: , "Pengusiran") yaiku surat ka-59 ing Al-Qur'an
Surat iki kagolong surat Madaniyah kang isiné 24 ayat
Diarani Al Hasyr kang tegesé "pengusiran" dijupuk saka tembung "Al Hasyr" kang ana ing ayat ka-2 ing surat iki
Ing surat iki dicritakake pengusiran suku Yahudi kang arane Bani Nadhir kang manggon ing Madinah.
Surat Al Mumtahanah Surat Al Mumtahanah (basa Arab:, "Wong wadon kang diuji") yaiku surat ka-60 ing Al Qur'an
Surat iki kagolong surat Madaniyah lan isiné 13 ayat
Diarani Al Mumtahanah kang tegesé "Wanita kang diuji" dijupuk saka tembung "Famtahinuuhunna" kang ana ing ayat ka-10 surat iki.
Andesi Prabowo Andesi Prabowo (#ALIH)
Lintang alih Météyor iku pasawangan jalur tibané météyoroid menyang atmosfer bumi, kang asring diarani lintang alih
Pasawangan mau disebabaké déning panas kang diasilaké déning penetan ram (dudu déning gèsèkan, kaya déné anggepan umum sadurungé iki) nalika météyoroid lumebu atmosfer
Météyor kang padhang banget, luwih padhang tinimbang pasawangan Planit Venus, bisa diarani daru
Yèn siji météyoroid ora entèk kobong sajeroning lelakuné ing atmosfer lan tekan lumahing bumi, bendha kang diasilaké diarani météyorit
Météyor kang nabrak bumi utawa objèk liya bisa mbentuk kawah.
Haumea Haumea (simbol: ; pocapan jroning basa Inggris "how--ə"), kanthi resmi diarani (136108) Haumea lan sebutan sauntara (136108) 2003 EL61 iku planit cilik ing sabuk Kuiper, kanthi kasar watara sapratelu massa Pluto, tinemu déning tim Mike Brown ing Caltech ing Amérikah Sarékat utawa J
saka Instituto de Astrofísica de Andalucía ing Observatorium Sierra Nevada ing Spanyol (isih wujud kontrovèrsi)
Minor Planit Center nélakaké grup Ortiz minangka panemu amarga dhèwèké sing pisanan mbiwara objèk mau
Nalika tanggal 17 September 2008, Haumea diklasifikasikaké minangka planit cilik déning IAU
Jeneng Haumea asalé saka salah diji jeneng dèwi ing mitologi Hawaii
Lakon Lair Lakon lairan (kelairan) ya iku jinis lakon kang nyaritakake laire tokoh wayang kang duwé budi lan tumindak kang becik
Jinising lakon iki racaké disajikake wektu ana hajatan mitoni utawa dipentasake wektu ngrayakake limang dina sawisé laire bayi utawa racaké mau sepasaran utawa upacara selapanan
Kaya ta Lakon Abiyasa Lair, Gatutkaca Lair, Laire Wisanggeni, lsp.
Makemake Makemake (simbol: ; pocapan jroning basa Inggris , utawa sajeroning Rapanui ), kanthi resmi diarani (136472) Makemake, iku planit cilik ing Tata Surya sing ana ing sabuk Kuiper
Dhiameter planit cilik iki watara telung prapat Pluto
Makemake ora duwé satelit
Rata-rata suhuné sing asor banget (watara 30 K) nuduhaké yèn lapisan Makemake kapérang saka metana, etana lan kamungkinan ès nitrogen
Jeneng Makemake asalé saka jeneng déwa pangripta lan kasuburan ing Pulo Paskah.
Lakon Kraman Lakon Kraman ya iku jinising lakon kang nyaritakake ora puase tokoh marang raja kang nembé nguasani nagara utawa bisa diarani tokoh kang berontak lan duwé pepinginan ngrebut kuasane raja
Lakon kaya mangkene racaké dipentasake wektu ngrayakake dina nasional utawa dina-dina gedhé, kaya ta dina Kamardikan, dina Pahlawan, dina ABRI
Tuladha lakon: Adon-adon Rajamala, Kangsa Adu Jago, Seta Ngraman
Jinise lakon iki ora akèh.
Surat As Saff Surat As-Saff (basa Arab:, "Barisan") iku surat angka 61 sajeroning al-Qur'an
Surat iki kagolong surat Madaniyah lan dumadi saka 14 ayat
Dijenengaké As Saff, amarga ing ayat 4 surat iki ana tembung "Shaffan" kang tegesé "siji barisan"
Ayat iki nerangaké apa kang diridhai Allah sawisé nerangaké apa kang dimurkai Allah
Ing ayat 3 diterangaké yèn Allah murka marang wong kang mung pinter omong waé nanging ora nglaksamakaké apa kang diomoingaké
Lan ing ayat 4 diterangaké yèn Allah seneng marang wong kang mraktèkaké apa kang diucapaké ya iku wong-wong kang perang ing dalan Allah sajeroning sawiji barisan.
Surat Al Muthaffifiin Surah Al Muthaffifiin (Arab: ,"Kecurangan") yaiku surat ka-83 ing Al-Qur'an
Surat iki kagolong surat Makkiyah, kang isiné ana 36 ayat
Diarani Al Muthaffifiin kang tegesé "wong kang curang" iku dijupuk saka tembung Al Muthaffifiin kang ana ing ayat pisanan surat iki
Surat iki surat pungkasan kang mudhun ing Mekah sadurungé ijrah.
Emanuel Swedenborg Emanuel Swedenborg (jeneng lair: Emanuel Swedberg; #ALIH) iku sawijining èlmuwan, filsuf, mistikus Kristen, lan téolog Swèdhen
Swedenborg duwé karer kang prodhuktif minangka sawijining panemu lan èlmuwan
Ing umur sèket enem taun, dhèwèké ngleboni fase spiritual sajeroning uripé, lan dhèwèké wiwit ngalami "impèn lan pandelengan"
Iki muncak minangka kabangkitan spiritual, ing endi dhèwèké nglaim wis ditunjuk déning Gusti supaya nulis dhoktrin surgawi kanggo ngréformasi agama Kristen
Dhèwèké ngeklaim yèn Gusti wis mbukak matané, saéngga wiwit wektu iku dhèwèké bisa bébas nekani swarga lan nraka, lan guneman karo para malaékat, sétan, lan roh-roh liyané
Sakwéné 28 taun sisa uripé, dhèwèké nulis lan nerbitaké 18 karya-karya téologis, kang paling misuwur ya iku "Swarga lan Nraka" (1758), lan sapérangan karya téologis kang ora diterbitaké
Thomas Chrowder Chamberlin Thomas Chrowder Chamberlin (#ALIH) iku sawijining géolog Amérikah Sarékat sing duwé prabawa lan sawijining pandhidhik
Nalika taun 1893, dhèwèké ngadegaké "Jurnal Géologi" lan dadi pambesuté suwéné mataun-taun
Taun 1905, Chamberlin lan Forest Ray Moulton ngembangaké téyori dumadining Tata Surya sing matentangan karo hipotèsis nébula Laplace
Téyoriné, sing dijenengi hipotèsis planètisimal Chamberlin-Moulton, nampa panyengkuyung suwéné mèh sapratelu abad, nanging wiwit ditolak nalika akir 1930-an
Téyori iku pungkasané ora ditampa manèh nalika taun 1940-an, amarga ora selaras karo kasunyatan momentum pojok ing planit Yupiter
Ana sawijining péranganing téyori iku sing isih ditampa, sing nélakaké yèn bandha-bandha sing luwih cilik, ya iku planètisimal, kanthi matahap silih tumbukan kanggo minangka sawijining planit kanthi akresi
Saka téyori lan bukti-bukti géologis liyané, dhèwèké nyimpulaké yèn umur bumi adoh luwih tuwa tinimbang asumsi Lord Kelvin (watara 100 yuta taun) ing wektu iku.
Masjid Ba'angkat Masjid Su’ada utawa misuwur kanthi sesebutan Masjid Ba'angkat ya iku masjid kang tuwa dhéwé madeg ana ing Kalimantan Kidul.Dumunung ana ing désa Wasah Hilir, Kacamatan Simpur, Kabupatèn Hulu Sungai Kidul
Masjid iki madeg kanthi dipandhegani déning panjenengané ulama Al Allamah Syekh H
Abbas lan Al Allamah Syekh H.M
Said bin Al Allamah Syekh H
Sa’dudin madeg ing tanggal 28 Zulhijjah 1328 Hijriyah bebarengan ing taun 1908 Masehi
Masjid kang madeg sandhuwuré lemah wakaf Mirun bin Udin lan Asmail bin Abdullah jembar 1.047,25 mèter pesagi
Masjid kang duwé jarak 7 kilomèter saka kutha krajan Kabupatèn Hulu Sungai Selatan, Kandangan.
Masjid Babul Chair Masjid Babul Chair ya iku masjid kang dumunung ana ing Kabupatèn Ketapang, Kalimantan Kulon,kalurahan Tengah, kacamatan Delta Pawan
Nama Babul Chair kang misuwur ana ing masarakat Kutha Ketapang
Kang dumunung ana ing tengah-tengah kutha ketapang, uga madeg ana ing puser Kutha Ale-Ale
Masjid kang dipercaya masarakat saubengé kawasan lor dadi masjid kang tuwa dhéwé sabanjuré Masjid Jamik Karajan Matan ing Kalurahan Kauman.
Dhèwèké lair ing Le Roy, Michigan, lan olèh pendhidhikan awal ing Albion College
Sawisé lulus nalika taun 1894 (B.A.), dhèwèké nerusaké studi sarjanané ing Universitas Chicago lan olèh gelar Ph.D
Dhèwèké bebarengan karo Thomas Chamberlin, wujud pendhukung saka hipotesis planetisimal Chamberlin-Moulton, kang nélakaké yèn planit wujud panunggalan saka wangun-wangun kang luwih cilik kang dijenengi planetisimal
Hipotesis iku mbutuhaké anané lintang liya liwat ing let kang cedhak kanggo micu dumadiné kondhènsasi iki, nanging konsèp mau wis ora olèh panyengkuyung manèh ing mangsa saiki
Sajeroning sapérangan dékade awal abad angka 20, sapérangan satelit cilik anyar tinemu ana ing orbit sakiwa-tengené Yupiter
Moulton mrakirakaké yèn iki sabeneré asalé saka planetisimal kang kacekel déning gravitasi
Téyori mau wis ditampa kanthi becik déning para astronom
Kawah Moulton ing Rembulan, metode Adams-Moulton kanggo mecahaké pepadhan diferènsial, lan babagan Moulton sajeroning géometri dijenengi dhedhasar jenengé.
James Hopwood Jeans Sir James Hopwood Jeans MA OM FRS DSc ScD LLD (#ALIH) iku sawijining fisikawan, astronom, lan matematikawan Inggris
Dhèwèké lulus minangka paling apik kaloro ("Second Wrangler") ing universitas mau kanggo jurusan matématika ("Mathematical Tripos") nalika taun 1898
Dhèwèké banjur mulang ing Cambridge, nanging nalika taun 1904 pindhah menyang Universitas Princeton lan mulang minangka dhosèn matématika terapan
Nalika taun 1910, dhèwèké bali mulang ing Cambridge
Jeans, bebarengan karo Arthur Stanley Eddington, wujud pangadeg èlmu kosmologi ing Britania Raya
Jeans iku wong pisanan kang duwé spékulasi ngenani kosmologi kaanan tetep nalika taun 1928, dhedhasar hipotesis pangritan matèri kang lumaku terus ing alam semesta
Téyori mau katolak nalika taun 1965, nalika dumadi panemon marang radhiasi kosmik gelombang mikro latar wuri, kang kanthi wiyar ditafsiraké minangka pratandha bakal kanaané Big Bang
Sajeroning èlmu fisika, istilah instabilitas Jeans lan hukum Rayleigh–Jeans dijenengi dhedhasar jenengé.
Surat Al Infitar Surah Al-Infitar (basa Arab:) iku surat angka 82 sajeroning al Qur'an
Surat iki dumadi saka 19 ayat, éwoning surat Makkiyah lan diudhunaké sawisé surat An-Nazi'at
"Al Infithaar" sing didadèkaké jeneng kanggo surat iki yaiku tembung asal saka tembung Infatharat (terbelah) sing ana ing ayat pisanan
Kedadéyan-kadadéan ing dina kiyamat; pènget marang manungsa supaya ora kapilut satemah dadi duraka marang Allah; anané malaékat sing tansah njaga lan nyathet kabèh amal kelakuan manungsa; ing dina kiyamat manungsa ora bisa nulung wong liya; mung kakuwasan Allah sing lumaku ing wektu iku
Mukaddimah Terjemahan Kuran versi Depag RI
Surat At Takwiir Surat At-Takwir (Arab: , "Nggulung") iku surat angka 81 sajeroning al-Qur'an
Surat iki kagolong surat Makkiyah, dumadi saka 29 ayat